CELEX: 52008PC0308
Language: mt
Date: 2008-05-21
Title: Proposta għal regolament tal-Parlament Ewropew u tal-Kunsill li jemenda r-Regolament (KE) Nru 1638/2006 li jistabbilixxi dispożizzjonijiet ġenerali għat-twaqqif ta' Strument Ewropew ta' Viċinat u Sħubija

Avviż Legali Importanti

|

52008PC0308

Proposta għal regolament tal-Parlament Ewropew u tal-Kunsill li jemenda r-Regolament (KE) Nru 1638/2006 li jistabbilixxi dispożizzjonijiet ġenerali għat-twaqqif ta' Strument Ewropew ta' Viċinat u Sħubija  /* KUMM/2008/0308 finali/2 - COD 2008/0095 */  

	[pic] | KUMMISSJONI TAL-KOMUNITAJIET EWROPEJ |Brussel 21.5.2008KUMM(2008) 308 finali2008/0095 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament (KE) Nru 1638/2006 li jistabbilixxi dispożizzjonijiet ġenerali għat-twaqqif ta' Strument Ewropew ta' Viċinat u Sħubija(preżentata mill-Kummissjoni)MEMORANDUM TA’ SPJEGAZZJONIIr-Regolament propost jemenda l-Artikolu 23 tar-Regolament (KE) Nru 1638/2006 tal-Parlament Ewropew u tal-Kunsill ta’ l-24 ta' Ottubru 2006 li jistabbilixxi dispożizzjonijiet ġenerali għat-twaqqif ta' Strument Ewropew ta' Viċinat u Sħubija. L-iskopijiet ta' l-emenda huma tnejn.L-ewwelnett tfittex li tiċċara d-dispożizzjonijet eżistenti dwar il-fondi Komunitarji amministrati minn intermedjarji finanzjarji għall-finanzjament ta' self, investiment f'ishma, fondi ta' garanzjia u fondi ta' investiment. It-test attwali huwa ambigwu dwar il-possibbiltà li jibqgħu jiġu investiti fondi bħal dawn (eż. permezz ta' mekkanismi ta' fondi li jiġġeddu). L-użu mill-ġdid tar-riżorsi hija prattika komuni f'operazzjonijiet li jinvolvu kapital b'riskju u ffinanzjar tas-self Il-fondi li jerġgħu jiċċirkolaw mis-self u l-investiment tal-passat jistgħu b'hekk jiġu investiti mill-ġdid B'dan il-mod iwasslu benefiċċji ikbar lill-benefiċjarji mmirati u jsaħħu l-impatt ta' l-assistenza. Iċ-ċarezza fuq din il-kwistjoni hija wkoll importanti u urġenti, billi operazzjonijiet simili jistgħu jseħħu fil-kuntest tal-Faċilità ta' Investiment tal-Viċinat, li dalwaqt tibda' topera.It-tieni, l-emenda proposta tħalli lill-BEI jinvesti mill-ġdid fl-ambitu tal-Faċilità Ewro-Mediterranja ta' Investiment u Sħubija (FEMIP) il-fondi li jerġgħu jiċċirkolaw minn operazzjonijiet tal-passat ( reflows ) iffinanzjati taħt il-MEDA u l-protokolli finanzjarji ta' qabel mal-Alġerija, Ċipru, l-Eġittu, il-Greċja, il-Ġordan, il-Libanu, Malta, il-Marokk, is-Sirja, it-Tuneżija u t-Turkija. Dawn il-fondi jinkludu r-ripagament kapitali u l-benefiċċji tal-investiment (inklużi l-interessi, d-dividendi, il-profitt/telf fuq il-bejgħ tal-parteċipazzjonijiet, u l-penalitajiet li japplika l-Bank). L-investiment mill-ġdid għandu jsir fil-qafas ta' dan ir-Regolament.Fl-2006, saret analiżi tal-FEMIP Din l-analiżi kopriet self tal-BEI u riżorsi baġitarji tal-UE amministrati mill-BEI u użati għall-kapitali b'riskju, assitenza teknika, sussidju fuq l-interessi u 'self speċjali'. Biex isir l-aħjar użu tal-fondi disponibbli, il-Kummissjioni pproponiet fil-Komunikazzjoni FEMIP[1], l-użu tar- reflows għall-operazzjonijiet ġodda ta' kapitali b'riskju Din il-proposta kienet iffirmata mill-Kunsill Ecofin (f'Novembru 2006), li enfasizza li l-FEMIP għandha tiġi żviluppata u msaħħa iktar. Fil-preżent, billi r-Regolamenti ta' qabel ma kinux jawtorizzaw espliċitament il-possibbiltà li l-fondi jiġu investiti mill-ġdid, ir- reflows kienu jingħataw lura lill-baġit Komunitarju ftit wara li l-benefiċjarju jkun irrimborża lill-BEI. Bl-emenda proposta, il-BEI jista' jawtorizza l-investiment mill-ġdid ta' fondi bħal dawn fil-kuntest tal-FEMIP sakemm il-Kummissjoni tiddeċiedi li tagħlaq l-operazzjoniBiex jitwaqqaf il-pagament mill-ġdid tar- reflows u jiġi evitat li l-ammont tal-fondi disponibbli għall-operazzjonijiet futuri taħt il-FEMIP jonqos waqt li l-emenda proposta tkun qed tiġi diskussa, il-Kummissjoni, eżattament wara l-adozzjoni ta' din il-proposta, se titlob lill-BEI biex jissospendi l-ħlasijiet lura lill-baġit Komunitarju u li l-fondi f'kontijiet li jagħtu l-interessi jinżammu sakemm il-proposta tkun adottata. Jekk l-emenda tkun adottata, il-BEI ikun awtorizzat li jinvesti l-fondi mill-ġdid. Jekk l-emenda ma tkunx adottata l-fondi fil-kontijiet tal-BEI (u l-interessi akkwistati) jiġu rritornati immedjatament fil-baġit Komunitarju.2008/0095 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament (KE) Nru 1638/2006 li jistabbilixxi dispożizzjonijiet ġenerali għat-twaqqif ta' Strument Ewropew ta' Viċinat u SħubijaIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikoli 179 u 181a tiegħu,Wara li kkunsidraw il-proposta mill-Kummissjoni,Filwaqt li jaġixxu skond il-proċedura stabbilita fl-Artikolu 251 tat-Trattat[2],Billi:1.  Ir-Regolament (KE) Nru 1638/2006 tal-Parlament Ewropew u tal-Kunsill ta’ l-24 ta' Ottubru 2006 li jistabbilixxi dispożizzjonijiet ġenerali għat-twaqqif ta' Strument Ewropew ta' Viċinat u Sħubija jistabbilixxi qafas għad-dispożizzjoni ta' l-Assitenza Komunitarja lil pajjiżi ġirien u lir-Russja.2.  Biex jiġu appoggjati l-investimenti fl-infrastruttura u l-iżvilupp fis-settur privat huwa importanti li l-assistenza tal-Komunità tkun tista' tintuża b'mod effettiv għall-miżuri bħal l-iffinanzjar tas-self, l-investiment ta' kapital, il-fondi ta' garanzija jew il-fondi ta' investiment amministrati mill-Bank Ewropew ta' Investiment u intermedjarji finanzjarji oħra.3.  L-effettività ta' dawn il-miżuri tiżdied jekk l-intermedjarji finanzjarji jkunu jistgħu jinvestu mill-ġdid il-ħlasijiet lura ta' fondi li jiġu minn miżuri bħal dawn f'operazzjonijiet ġodda.4.  Il-Faċilità Ewro-Mediterranja ta' Investiment u Sħubija (FEMIP) irnexxielha twassal fondi fir-reġjun Mediterran billi sellfet lill-kumpaniji privati u lill-investimenti infrastrutturali immirati biex itejbu l-ambjent tan-negozju.5.  Biex l-FEMIP tissaħħaħ iktar, hemm bżonn li l-BEI jkun jista' jinvesti mill-ġdid fil-pajjiżi Mediterranji li mhumiex membri l-ħlasijiet lura ta' fondi li jiġu minn operazzjonijiet magħmula skond ir-regolamenti u d-deċiżjonijiet fil-lista fl-Anness.6.  Għall-għanijiet ta' dan ir-Regolament l-interessi fuq is-self, id-dividendi fuq l-investimenti, il-profitt u t-telf fuq il-bejgħ ta' parteċipazzjonijiet u l-penalitajiet applikati għandhom jiġu kkunsidrati bħala benefiċċju għall-Bank Ewropew ta' Investiment.7.  Ir-Regolament (KE) Nru. 1638/2006 għandu għaldaqstant jiġi emendat skond il-każ,ADDOTTAW DAN IR-REGOLAMENT:Artikolu 1Ir-Regolament (KE) Nru 1638/2006 qiegħed jiġi emendat kif ġej:(1) Fl-Artikolu 23, il-paragrafu 2 hu ssostitwit b'li ġej:2. Il-Kummissjoni għandha tadotta dispożizzjonijiet implimentattivi għall-paragrafu 1 fuq bażi ta' kull każ sabiex tkopri partikularment il-kondiviżjoni tar-riskju, ir-rimunerazzjoni ta' l-intermedjarju responsabbli għall-implimentazzjoni, l-użu tal-fondi, l-użu mill-ġdid u l-irkupru tagħhom, u l-għeluq ta' l-operazzjoni.(2) Fl-Artikolu 23, is-segwenti paragrafu 3 huwa miżjud:3. Il-Kummissjoni tista' tiddeċiedi li l-ħlasijiet lura fuq il-kapital u l-benefiċċji akkumulati mill-Bank Ewropew ta' Investiment skond ir-regolamenti u d-deċiżjonijiet imsemmija fl-anness jiġu investiti mill-ġdid mill-Bank Ewropew ta' Investiment fil-pajjizi Mediterranji koperti minn dan ir-regolament.Artikolu 2Dħul fis-seħħDan ir-Regolament għandu jidħol fis-seħħ fis-seba' jum mill-pubblikazzjoni tiegħu fil-Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.Magħmul fi Brussell, [...]Għall-Parlament Ewropew Għall-KunsillIl-President Il-President[…][…]AnnessIr-Regolamenti u d-deċiżjonijiet msemmija fil-Premessa (5) u l-Artikolu 1 (2)L-ewwel Protokolli FinanzjarjiIr-Regolament tal-Kunsill (KEE) Nru 2210/78 tas-26 ta' Settembru 1978 dwar il-konklużjoni tal-Ftehim ta' Kooperazzjoni bejn il-Komunità Ekonomika Ewropea u r-Repubblika Demokratika tal-Poplu ta' l-Alġerija (ĠU L 263, 27.9.1978, p. 1).Ir-Regolament tal-Kunsill (KEE) Nru 2211/78 tas-26 ta' Settembru 1978 dwar il-konklużjoni tal-Ftehim ta' Kooperazzjoni bejn il-Komunità Ekonomika Ewropea u r-Renju tal-Marokk (ĠU L 264, 27.9.1978, p. 1).Ir-Regolament tal-Kunsill (KEE) Nru 2212/78 tas-26 ta' Settembru 1978 dwar il-konklużjoni tal-Ftehim ta' Kooperazzjoni bejn il-Komunità Ekonomika Ewropea u r-Repubblika tat-Tuneżija (ĠU L 265, 27.9.1978, p. 1).Ir-Regolament tal-Kunsill (KEE) Nru 2213/78 tas-26 ta' Settembru 1978 dwar il-konklużjoni tal-Ftehim ta' Kooperazzjoni bejn il-Komunità Ekonomika Ewropea u r-Repubblika Għarbija ta' l-Eġittu (ĠU L 266, 27.9.1978, p. 1).Ir-Regolament tal-Kunsill (KEE) Nru 2214/78 tas-26 ta' Settembru 1978 dwar il-konklużjoni tal-Ftehim ta' Kooperazzjoni bejn il-Komunità Ekonomika Ewropea u r-Repubblika tal-Libanu (ĠU L 267, 27.9.1978, p. 1).Ir-Regolament tal-Kunsill (KEE) Nru 2215/78 tas-26 ta' Settembru 1978 dwar il-konklużjoni tal-Ftehim ta' Kooperazzjoni bejn il-Komunità Ekonomika Ewropea u r-Renju Ħaxemita tal-Ġordan (ĠU L 268, 27.9.1978, p. 1).Ir-Regolament tal-Kunsill (KEE) Nru 2216/78 tas-26 ta' Settembru 1978 dwar il-konklużjoni tal-Ftehim ta' Kooperazzjoni bejn il-Komunità Ekonomika Ewropea u r-Repubblika Ġħarbija tas-Sirja (ĠU L 269, 27.9.1978, p. 1).It-tieni grupp ta' Protokolli FinanzjarjiIr-Regolament tal-Kunsill (KEE) Nru 3177/82 tat-22 ta' Novembru 1982 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika Demokratika tal-Poplu ta' l-Alġerija (ĠU L 337, 29.11.1982, p. 1).Ir-Regolament tal-Kunsill (KEE) Nru 3178/82 tat-22 ta' Novembru 1982 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika Għarbija ta' l-Eġittu (ĠU L 337, 29.11.1982, p. 8).Ir-Regolament tal-Kunsill (KEE) Nru 3179/82 tat-22 ta' Novembru 1982 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Renju Ħaxemita tal-Ġordan (ĠU L 337, 29.11.1982, p. 15).Ir-Regolament tal-Kunsill (KEE) Nru 3180/82 tat-22 ta' Novembru 1982 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika tal-Libanu (ĠU L 337, 29.11.1982, p. 22).Ir-Regolament tal-Kunsill (KEE) Nru 3181/82 tat-22 ta' Novembru 1982 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Renju tal-Marokk (ĠU L 337, 29.11.1982, p. 29).Ir-Regolament tal-Kunsill (KEE) Nru 3182/82 tat-22 ta' Novembru 1982 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika Għarbija tas-Sirja (ĠU L 337, 29.11.1982, p. 36).Ir-Regolament tal-Kunsill (KEE) Nru 3183/82 tat-22 ta' Novembru 1982 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika tat-Tuneżija (ĠU L 337, 29.11.1982, p. 43).It-tielet grupp ta' Protokolli FinanzjarjiId-Deċiżjoni tal-Kunsill 88/30/KEE tal-21 ta' Diċembru 1987 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika Demokratika tal-Poplu ta' l-Alġerija (ĠU L 22, 27.1.1988, p. 1).Id-Deċiżjoni tal-Kunsill 88/31/KEE tal-21 ta' Diċembru 1987 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika Għarbija ta' l-Eġittu (ĠU L 22, 27.1.1988, p 9).Id-Deċiżjoni tal-Kunsill 88/32/KEE tal-21 ta' Diċembru 1987 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Renju Ħaxemita tal-Ġordan (ĠU L 22, 27.1.1988, p. 17).Id-Deċiżjoni tal-Kunsill 88/33/KEE tal-21 ta' Diċembru 1987 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika tal-Libanu (ĠU L 22, 27.1.1988, p 25).Id-Deċiżjoni tal-Kunsill 88/34/KEE tal-21 ta' Diċembru 1987 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika tat-Tuneżija (ĠU L 22, 27.1.1988, p. 33).Id-Deċiżjoni tal-Kunsill 88/453/KEE tat-30 ta' Ġunju 1988 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Renju tal-Marokk (ĠU L 224, 13.8.1988, p. 32).Id-Deċiżjoni tal-Kunsill 92/549/KEE tas-16 ta' Novembru 1992 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika Għarbija tas-Sirja (ĠU L 352, 2.12.1992, p. 21).It-raba' grupp ta' Protokolli FinanzjarjiId-Deċiżjoni tal-Kunsill 92/44/KEE tad-19 ta' Diċembru 1991 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika tat-Tuneżija (ĠU L 18, 25.1.1992, p. 34).Id-Deċiżjoni tal-Kunsill 92/206/KEE tas-16 ta' Marzu 1992 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika Demokratika tal-Poplu ta' l-Alġerija (ĠU L 94, 8.4.1992, p. 13).Id-Deċiżjoni tal-Kunsill 92/207/KEE tas-16 ta' Marzu 1992 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika Għarbija ta' l-Eġittu (ĠU L 94, 8.4.1992, p. 21).Id-Deċiżjoni tal-Kunsill 92/208/KEE tas-16 ta' Marzu 1992 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Renju Ħaxemita tal-Ġordan (ĠU L 94, 8.4.1992, p. 29).Id-Deċiżjoni tal-Kunsill 92/209/KEE tas-16 ta' Marzu 1992 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika tal-Libanu (ĠU L 94, 8.4.1992, p. 37).Id-Deċiżjoni tal-Kunsill 92/548/KEE tas-16 ta' Novembru 1992 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Renju tal-Marokk (ĠU L 352, 2.12.1992, p. 13).Id-Deċiżjoni tal-Kunsill 94/67/KEE ta' l-24 ta' Jannar 1994 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika Għarbija tas-Sirja (ĠU L 32, 5.2.1994, p. 44).Ċipru, il-Greċja, Malta u t-TurkijaIr-Regolament tal-Kunsill (KEE) Nru 2760/78 tat-23 ta' Novembru 1978 dwar il-konklużjoni tal-Protokoll Finanzjarju bejn il-Komunità Ekonomika Ewropea u r-Repubblika ta' Ċipru (ĠU L 332, 29.11.1978, p. 1).Ir-Regolament tal-Kunsill (KEE) Nru 787/84 tas-26 ta' Marzu 1984 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika ta' Ċipru (ĠU L 85, 28.3.1984, p. 37).Id-Deċiżjoni tal-Kunsill 90/153/KEE tas-26 ta' Frar 1990 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika ta' Ċipru (ĠU L 82, 29.3.1990, p. 32).Id-Deċiżjoni tal-Kunsill 95/485/KEE tat-30 ta' Ottubru 1995 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika ta' Ċipru (ĠU L 278, 21.11.1995, p. 22).Id-Deċiżjoni tal-Kunsill 1999/258/KE tat-30 ta' Marzu 1999 dwar il-konklużjoni tal-Protokoll dwar l-estensjoni tal-perjodu li fih il-fondi stabbiliti fir-raba' Protokoll dwar il-kooperazzjoni finanzjarja u teknika bejn il-Komunità Ewropea u r-Repubblika ta' Ċipru jistgħu jkunu marbuta (ĠU L 100, 15.4.1999, p. 25)Id-Deċiżjoni tal-Kunsill Nru 78/666/KEE ta l-25 ta' Lulju 1978 dwar il-konkluzjoni tal-Protokoll Finanzjarju bejn il-Komunità Ekonomika Ewropea u l-Greċja (ĠU L 225, 16.08.78, p. 25).Ir-Regolament tal-Kunsill (KEE) Nru 939/76 tat-23 ta' April 1976 li kkonkluda il-Protokoll Finanzjarju u l-Protokoll li stabbilixxa ċerti provedimenti relatati mal-Ftehim li jistabbilixxi Assoċjazzjoni bejn il-KEE u Malta (ĠU L 111, 28.4.1976, p. 1).Ir-Regolament tal-Kunsill (KEE) Nru 2458/86 tas-7 ta' Lulju 1986 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika ta' Malta (ĠU L 216, 5.8.1986, p. 1).Id-Deċiżjoni tal-Kunsill 89/378/KEE tat-12 ta' Ġunju 1989 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u Malta (ĠU L 180, 27.6.1989, p. 46).Id-Deċizjoni tal-Kunsill 95/484/KE tat-30 ta' Ottubru 1995 dwar il-konklużjoni tal-Protokoll dwar kooperazzjoni finanzjarja u teknika bejn il-Komunità Ekonomika Ewropea u r-Repubblika ta' Malta (ĠU L 278, 21.11.1995, p. 14).Id-Deċiżjoni tal-Kunsill 1999/259/KE tat-30 ta' Marzu 1999 dwar il-konklużjoni tal-Protokoll dwar l-estensjoni tal-perjodu li fih il-fondi stabbiliti fir-raba' Protokoll dwar il-kooperazzjoni finanzjarja u teknika bejn il-Komunità Ewropea u r-Repubblika ta' Malta jistgħu jkunu marbuta (ĠU L 100, 15.4.1999, p. 31)Id-Deċiżjoni tal-Kunsill 79/281/KEE tal-5 ta' Marzu 1979 dwar il-konkluzjoni tal-Protokoll Finanzjarju bejn il-Komunità Ekonomika Ewropea u t-Turkija (ĠU L 067, 17.03.79, p. 14).Ir-Regolamenti OrizzontaliIr-Regolament tal-Kunsill (KEE) Nru 3973/86 tat-22 ta' Diċembru 1986 dwar l-applikazzjoni tal-Protokolli dwar il-kooperazzjoni finanzjarja u teknika konklużi bejn il-Komunità u l-Alġerija, il-Marokk, it-Tuneżija, l-Eġittu, il-Libanu, il-Ġordan, is-Sirja, Malta u Cipru, (ĠU L 370, 30.12.1986, p. 5)Ir-Regolament tal-Kunsill (KEE) Nru 1762/92 tad-29 ta' Ġunju 1992 dwar l-implimentazzjoni tal-Protokolli dwar il-kooperazzjoni finanzjarja u teknika konklużi mill-Komunità ma' pajjiżi Mediterranji li mhumiex Membri (ĠU L 181, 1.7.1992, p. 1).Ir-Regolament tal-Kunsill (KEE) Nru 1763/92 tad-29 Ġunju 1992 dwar il-Kooperazzjoni finanzjarja rigward il-membri kollha fil-Mediterran li mhumiex membri (ĠU L 1.07.1992, p. 22)Ir-Regolament tal-Kunsill (KE) Nru. 1488/96 tat-23 ta' Lulju 1996 dwar il-miżuri finanzjarji u tekniċi li jakkumpanjaw (MEDA) ir-riforma ta' l-istrutturi ekonomiċi u soċjali fil-qafas tas-sħubija Ewro-Mediterranja (ĠU L 189, tat-30.7.1996, p. 1). Dan ir-Regolament kien emendat bir-Regolament (KE) Nru 2112/2005DIKJARAZZJONI FINANZJARJA LEĠIŻLATTIVA GĦALL-PROPOSTI B'IMPATT BAĠITARJU ESKLUSSIVAMENT LIMITAT GĦAD-DĦUL1. ISEM TAL-PROPOSTA:Ir-Regolament tal-Parlament Ewropew u tal-Kunsill li jemenda r-Regolament (KE) Nru 1638/2006 li jistabbilixxi dispożizzjonijiet ġenerali għat-twaqqif ta' Strument Ewropew ta' Viċinat u Sħubija2. LINJI TAL-BAĠIT:Il-Kapitolu: 8.1 Self mogħti mill-Kummissjoni, Artikolu: 8.1.0 Ħlasijiet lura ta' kapital u interessi fejn għandhom x'jaqsmu self speċjali u kapitali b'riskju mogħtija fil-qafas ta' kooperazzjoni finanzjarja mal-Pajjiżi Mediterranji li mhumiex membriAmmont stmat għas-sena kkonċernata (2008): € 26,070,7883. IMPATT FINANZJARJU( Il-proposta ma għandha l-ebda implikazzjoni finanzjarjaX Il-proposta ma għandha l-ebda impatt finanzjarju fuq l-infiq, iżda għandha impatt finanzjarju fuq id-dħul – l-effett huwa kif ġej:(€ miljun sa punt deċimali wieħed)(€ miljun sa punt deċimali wieħed)Linja tal-baġit |Titolu 8 | Operazzjonijiet ta' għoti u teħid b'self |Kapitolu: 81 | Self mogħti mill-Kummissjoni |Artikolu 810 | Ħlasijiet lura ta' kapital u interessi fejn għandu x'jaqsam self speċjali u kapitali b'riskju mogħti fil-qafas ta' kooperazzjoni finanzjarja mal- Pajjiżi Mediterranji li mhumiex membri | € 35 (stima) |Sitwazzjoni li ssegwi l-azzjoni |[n+1] | [n+2] | [ulter. -] |Artikolu 8.1.0 | p.m. | p.m. | p.m. |* Il-figuri inklużi f'din it-tabella għandhom jiġu kkunsidrati bħala stimi approssimattivi. Għall-2008 dak li kien diġà rimborżat qabel l-approvazzjoni ta' din il-proposta mhux se jerġa' jiġi investit skond il-FEMIP. Għandu jiġi nnutat li stimi preċiżi huma diffiċli ħafna billi parti mir- reflows li huma ġġenerati mill-operazzjonijet ta' kapital ta' riskju huma volatili ħafna minħabba n-natura riskjuża ta' l-istrument.Iż-żieda proposta ta' paragrafu 3 fl-Art. 23 tagħti l-possibbiltà lill-Kummissjoni li tieħu deċiżjoni li tippermetti lill-BEI jinvesti mill-ġdid il-fondi li rċieva bħala rimborż għall-operazzjonijiet imwettqa skond il-MEDA u protokolli finanzjarji ta' qabel għall-kooperazzjoni bejn il-pajjiżi Mediterranji. B'riżultat ta' dan, ir-rimborż ta' fondi bħal dawn lill-baġit Komunitarju se jiġi differit għal iktar tard u l-fondi se jkomplu jintużaw biex jappoġġjaw l-investiment fl-infrastruttura u l-iżvilupp fis-settur privat fir-reġjun tal-Mediterran.4. MIŻURI KONTRA L-FRODIIl-protezzjoni ta' l-interessi finanzjarji tal-Komunità u l-ġlieda kontra l-frodi u l-irregolaritajiet jiffurmaw parti integrali mir-Regolament ENPI.Għall-miżuri koperti minn din l-emenda, il-monitoraġġ amministrattiv ta' l-użu tal-fondi ENPI jkun taħt ir-responsabbiltà tad- DĠ AIDCO. Fejn ftehim ta' dan it-tip għadu ma jeżistix, dan ikun konkluż ma' l-intermedjarji finanzjarji li jamministraw il-fondi Komunitarji li jkopru l-aspetti kollha indikati fl-Artikolu ġdid 23 (2) tar-Regolament ENPI.Ftehim bħal dan jipprovdi espressament għall-monitoraġġ ta' l-infiq awtoriżżat taħt il-miżuri kif ukoll għall-kontroll finanzjarju mill-Kummissjoni, inkluż l-Uffiċċju Ewropew Kontra l-Frodi (OLAF), u verifiki mill-Qorti ta' l-Awdituri, jekk neċessarji fuq il-post. L-intermedjarji finanzjarji se jkunu mitluba li jawtorizzaw lilll-Kummissjoni (OLAF) biex tagħmel kontrolli fuq il-post u spezzjonijiet skond ir-Regolament tal-Kunsill (Euratom, KE) Nru 2185/96 tal-11 ta' Novembru 1996 dwar kontrolli fuq il-post u spezzjonijiet imwettqin mill-Kummissjoni sabiex tipproteġi l-interessi finanzjarji tal-Komunitajiet Ewropej kontra l-frodi u irregularitajiet oħra.[1] Il-Komunikazzjoni lill-Kunsill: Valutazzjoni tal-Faċilità Ewro-Mediterranja ta' Investiment u Sħubija (FEMIP) u Opzjonijiet Futuri (Com (2006) 592, iddatata 17-10-2006)[2] L-Opinjoni tal-Parlament Ewropew ta' ... u d-Deċiżjoni tal-Kunsill ta'...